OpenLLM-France/wikimedia huggingface dataset:
# Manuel Olaguer Feliú y Azcuénaga

Manuel Olaguer Feliú y Azcuénaga (Madril, 1808 - Coruña, 1857ko ekainaren 5a) Espainiako armadako koronel eta Filipinetako Hego Camarines probintziako gobernadorea izan zen.

## Biografia

Antonio Olaguer Feliúren (Leongo Bierzokoa (Espainia) jaiotzez, Rio de la Platako seigarren erregeordea eta Carlos IV.aren Estatu eta Gerra Bulegoko idazkaria) eta Buenos Aireseko Ana de Azcuénagaren (Vicente Azkuenaga Durangon (Bizkaia) jaiotako merkatariaren alaba) semea.
1825eko urtarrilean Espainiako armadan sartu zen, Errege Infanteria Guardian.
1834an Flecheros erregimentuko teniente koronela izan zen, sarjentu Nagusi izendatu zuten. 1838an Errege Infanteria Guardiako lehen erregimentuko lehen batailoiko bigarren komandante izan zen.
1840an, Manuel Olaguer Feliú koronela Fernando VII.a Erregimentuko buru izendatu zuten, Lerroko 2.a, eta Filipinetara bidali zuten.
1846an Karlos III.aren Ordeneko Gurutzea eman zioten.
1847an Filipinetako Camarines Sur probintziako gobernadore politiko-militar izendatu zuten.
1856an Olaguer Feliú koronela Espainiara eraman zuten eta 39. Zk. Cantabriako Infanteria Erregimentuko buru izendatu zuten.
Coruñan hil zen 1857an.

## Kanpo estekak

* «Noticias de Manila y de la China» El Heraldo (Madrid) (1629): 2..
* Datuak: Q16598617
# Manuel Oñatibia

Manuel Oñatibia Audela (Oiartzun, Gipuzkoa, 1916ko ekainaren 30a - 1997ko martxoaren 12a) gipuzkoar idazlea izan zen.

## Biografia

Oiartzunen jaio zen 1916ko ekainaren 30ean. Zaragozan albaitaritzako ikasketak egin zituen. Gipuzkoan, Zarautzen, jardun zuen. 1955ean "San Francisco de Asís" saria jaso zuen “Contribución al estudio de la cistitis hemorrágica o hematuria de los bóvidos lanaren eskutik. Bere lan “Catecismo del ganadero”-rekin 1959an "Bizkaiko Aurrezki Kutxa" saria jaso zuen. Lan hau 1960an argitaratu zen. Juan María Galarraga eta José Mari Aranzadirekin "Zabalegui" Landa Eskola sortu zuen Donostian. 25 urteetan zehar baserritarrei, zehazki nekazari eta abeltzainei, zuzenduriko euskarazko irrati saioen arduraduna izan zen eta bertako hitzaldiekin liburu bat osatu zuen Baserria diru-bidean (1957) izenburupean. Euskal Akademia den “Euskerazaintza”ren sortzaileetako bat izan zen. Bere anaia Yonekin batera "Editorial Edili" sortu zuen Donostian eta baita Usandizaga diskografika ere. Bere anaia Ignacio eta Luis Mendietarekin batera "Saski Naski" aldizkaria sortu zuen euskaraz. Euskarazko Goiz Argi, Zeruko Argia eta Euskerazaintza aldizkariaren sorkuntzan parte hartu zuen. Baita, era berean, Espainiako Gerra Zibilaren aurretik "La Voz de Navarra" eta El Día egunkarien sorreran, ere. Bergaran egindako Euskaltzaindiaren batzarrean herriko euskararen biziraupena defendatu zuen euskara batuaren aurrean. Bere anaia Yon, Joxe eta Dionixiorekin Zaragozako “Eusko Ikasleak” disziplinan aktiboki parte hartu zuen dantza eta txistua irakasten. “El matrimonio es así” liburuaren egilea da. Sei hilabetez bere anaia Yon-en “Euskadi Group”-en parte hartu zuen txistulari, dantzari eta abeslari gisa Kanada, Estatu Batuak, Kuba eta Puerto Ricon zehar. “Oñatibia’tar Yon Ikastetxea” akademia sortu zuen Donostian. Oiartzungo “Luistarrak” elkartearen lehendakari zenean “Garbialai elkartea sortu zuen futbol, pelota eta txirrindularitzako sailekin. Maritxu Barriolarekin elkarlanean aritu zen Gipuzkoan poxpoliñen taldeak sortuz. “Euskal Sena” delako ikuskizunaren sorkuntzan ere lagundu zuen. Bertan, dantza eta abesti herrikoiez gain, bere anaia Yon-ek sortutako beste hainbat abesti ere aurki daitezke, hala nola, "Arrantzaleen poema". 70 urte inguru zituela Albaitaritzako eginkizunetatik aldendu zen. 1997ko martxoaren 12an hil zen, 81 urte zituelarik.

## Obra

* Baserria diru-bidean. Baserriko gora-berak aurrera nola eraman, Donostia, 1957.
* Catecismo del ganadero, 1959.
* Lo que exigimos los vascos y el porqué, Edili, 1990.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Noticias de Gipuzkoa, 2015/02/02.
* Datuak: Q12262993
# Manuel Padilla-Moyano

Manuel Padilla Moyano hizkuntzalaria eta ikertzailea da, euskararen historian aditua eta, bereziki, Zuberoako testu eta hizkeretan. Euskal Herriko Unibertsitatean irakaslea da.

# Ikertzailea

2017an, Beñat Oihartzabalen eta Blanca Urgellen zuzendaritzapean "Zuberoako euskararen azterketa diakronikoa: XVI-XIX. mendeak" izenburuko doktorego-tesia defendatu zuen Euskal Herriko Unibertsitateko Letren Fakultatean.

### XVIII. mendeko 50 gutun lapurteraz

Xabier Lamikiz eta Xarles Bidegain ikertzaileekin Othoi çato etchera ('Otoi, zatoz etxera') liburua argitaratu zuen Lapurdum agerkarian, 1757an lapurteraz idatzitako 50 gutuni buruz. Lapurdiko 48 herritarrak Ternuatik gertu dagoen Kanadako Louisburg hirian zeuden senide eta lagunei idatzitakoak.
Padilla-Moyanok gutun horiek hizkuntzaren historia behetik egiteko eskaintzen duten aukera analizatu zuen, XX. mendera arte historia goitik hobesten zen arren, hau da, idazle gorenen lanetatik. Izan ere, erakutsi ahal izan zuen lapurtera klasikotik zetorren tradizio idatziak ez zituela islatzen artean Lapurdiko ahozko euskaran gertatuak ziren aldaketak, ala nola -ua > -uba aldaketa (burua > buruba).
Geroago Xabier Elosegi idazleak lan osagarria argitaratu zuen gutun horietaz. Artxiboetan lan sakona egin zuen eta gogoeta egin zuen igorleei eta jasotzaileei buruz (Nongoak ziren? Alfabetatuak ziren? Ofizioak?), baita Lapurdiko gizarteaz eta herritarren alfabetatze mailaz XVIII. mendean.

## Erreferentziak

* ↑ «Manuel Padilla Moyano :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2021-03-15).
* ↑ Moyano, Manuel Padilla. (2017). Zuberoako euskararen azterketa diakronikoa: XVI-XIX. mendeak. (Noiz kontsultatua: 2021-03-15).
* ↑ Lamikiz, Xabier; Padilla-Moyano, Manuel; Videgain, Charles. (2015). Othoi çato etchera. Le Dauphin itsasontziko euskarazko gutunak (1757) - Correspondance basque du corsaire Le Dauphin (1757). Lapurdum ISBN 978-2-9553413-1-5..
* ↑ Villanueva Etxague, Bidatz. «Gutunak, distantzia laburtzeko» Berria (Noiz kontsultatua: 2019-05-27).
* ↑ Padilla-Moyano, Manuel. (2015). «Le Dauphin itsasontziko gutuneria (1757) edo euskararen historia behetik» Lapurdum (Baiona) Numéro spécial 2: 45-77. ISBN ISBN 978-2-9553413-0-8..
* ↑ Elosegi, Xabier. (2019). Le Dauphin: 1757ko gutuneriari buruzko osagarriak eta gogoetak, «othoi çato etchera». Euskaltzaindia ISBN 978-84-948489-8-8..
* ↑ (Gaztelaniaz) «El Biltzar de Sara reúne hoy y mañana a 125 autores. Noticias de Gipuzkoa» Noticias de Gipuzkoa (Noiz kontsultatua: 2019-05-27).

## Kanpo estekak

* Datuak: Q105964890
# Manuel Pagola

Manuel Pagola Aizpiri (Donostia, 1952) gipuzkoar zinema-kritikari eta kultura-eragilea Gipuzkoarra izan arren, Bizkaian garatu du gehienbat zinemari eta antzerkigintzari eskainitako ibilbide profesionala. Zinema-, dantza-, antzerki- eta telebista-kritika egin du, besteak beste Deia eta El Mundo del País Vasco egunkarietan, eta 1980tik 1985era Bilboko Zinema Labur eta Dokumental Jaialdiaren zuzendaria izan zen, baita Barakaldo Antzokiko zuzendari artistiko ere 1991tik 1995era bitartean. Azken urteotan Madrilen eta Bartzelonan dihardu musika- eta antzerki-ikuskarien eragile-lanetan. Liburu hauek argitaratu ditu: Nemesio Sobrevilla, peliculero bilbaíno (1981), Hablemos del cine vasco (1984), La historia de un arquitecto (1985), Cabello de ángel (1989) eta Bilbao y el Cine (1990).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262995
# Markel López

Markel López Torre (Gasteiz, 1989ko maiatzaren 3a - ) arabar saskibaloi jokalaria da. Hegaleko postuan jokatzen du Saski Baskoniaren harrobian.

## Taldeak

* Araberri Basket Club - LEB Plata/Oro 2014-egun
* UPV Álava - EBA 2013/14

## Erreferentziak

* ↑ Espainiako Saskibaloi Federazioa. El vitoriano Markel López renueva con el Araberri. .
* Datuak: Q27058056
# Markel Goñi

Markel Goñi Ibarguren (Astigarraga, Gipuzkoa, 2001eko ekainaren 15a) Euskal Herritar futbolaria da. Erdilari edo erdiko atzelari moduan aritzen da.

## Kirol Ibilbidea

2022ko ekainaren 30 eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2020/21 | 19 | 0 | - | - | - | - | - | - | | | - | - | 19 | 0 |
| Berio | 2.F | 2021/22 | 0 | 0 | - | - | - | - | - | - | - | - | - | - | 0 | 0 |
| Berio | Denera | Denera | 19 | 0 | - | - | - | - | - | - | - | - | - | - | 19 | 0 |
| Arenas | 2.F | 2022/23 | 31 | 3 | 2 | 0 | - | - | - | - | - | - | - | - | 33 | 3 |
| Arenas | Denera | Denera | 31 | 3 | 2 | 0 | - | - | - | - | - | - | - | - | 33 | 3 |
| Zamora | 2.F | 2023/24 | 8 | 0 | 0 | 0 | - | - | - | - | - | - | - | - | 8 | 0 |
| Zamora | Denera | Denera | 8 | 0 | 0 | 0 | - | - | - | - | - | - | - | - | 8 | 0 |
| Rayo Cantabria | 2.F | 2023/24 | 12 | 0 | - | - | - | - | - | - | - | - | - | - | 12 | 0 |
| Rayo Cantabria | Denera | Denera | 12 | 0 | - | - | - | - | - | - | - | - | - | - | 12 | 0 |
| Ibilbide osoan | Ibilbide osoan | Ibilbide osoan | 70 | 3 | 2 | 0 | - | - | - | - | - | - | - | - | 72 | 3 |

## Erreferentziak

* Datuak: Q118372455
# Markel Lozano

Markel Lozano Llona (Bilbo, Bizkaia, 1996ko maiatzaren 3a) Euskal Herriko futbolaria da. Euskarri moduan aritzen da. Lauro Ikastolan eta Indartsun hasi zen futbolean.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2015/16 | 31 | 0 | - | - | - | - | - | - | | | - | - | 31 | 0 |
| Baskonia | Denera | Denera | 31 | 0 | - | - | - | - | - | - | | | - | - | 31 | 0 |
| Zamudio | 2.B | 2016/17 | 24 | 0 | 0 | 0 | - | - | - | - | | | - | - | 24 | 0 |
| Zamudio | Denera | Denera | 24 | 0 | 0 | 0 | - | - | - | - | | | - | - | 24 | 0 |
| Arenas | 2.B | 2017/18 | 20 | 0 | - | - | - | - | - | - | | | - | - | 20 | 0 |
| Arenas | 2.B | 2018/19 | 14 | 0 | - | - | - | - | - | - | | | - | - | 14 | 0 |
| Arenas | Denera | Denera | 34 | 0 | - | - | - | - | - | - | | | - | - | 34 | 0 |
| Amorebieta | 2.B | 2018/19 | 16 | 0 | - | - | - | - | - | - | | | - | - | 16 | 0 |
| Amorebieta | 2.B | 2019/20 | 21 | 0 | 1 | 0 | - | - | - | - | | | - | - | 22 | 0 |
| Amorebieta | Denera | Denera | 37 | 0 | 1 | 0 | - | - | - | - | | | - | - | 38 | 0 |
| Celta Turista | 2.B | 2019/20 | 4 | 0 | - | - | - | - | - | - | | | - | - | 4 | 0 |
| Celta Turista | 2.B | 2020/21 | 24 | 1 | - | - | - | - | - | - | | | - | - | 24 | 1 |
| Celta Turista | Denera | Denera | 28 | 1 | - | - | - | - | - | - | | | - | - | 28 | 1 |
| Amorebieta | 2. | 2021/22 | 34 | 0 | 1 | 0 | - | - | - | - | - | - | - | - | 35 | 0 |
| Amorebieta | Denera | Denera | 34 | 0 | 1 | 0 | - | - | - | - | - | - | - | - | 35 | 0 |
| UD Logroñes | 1.F | 2022/23 | 37 | 0 | 3 | 0 | - | - | - | - | - | - | - | - | 40 | 0 |
| UD Logroñes | Denera | Denera | 37 | 0 | 3 | 0 | - | - | - | - | - | - | - | - | 40 | 0 |
| Ponferradina | 1.F | 2023/24 | 34 | 1 | 1 | 0 | - | - | - | - | - | - | - | - | 35 | 1 |
| Ponferradina | 1.F | 2024/25 | - | - | - | - | - | - | - | - | - | - | - | - | - | - |
| Ponferradina | Denera | Denera | 34 | 1 | 1 | 0 | - | - | - | - | - | - | - | - | 35 | 1 |
| Ibilbide osoan | Ibilbide osoan | Ibilbide osoan | 259 | 2 | 6 | 0 | - | - | - | - | - | - | - | - | 265 | 2 |

## Kanpo estekak

* Fitxa - www.athletic-club.eus
* Datuak: Q106786282
# Markel Gajate

Markel Gajate Insausti, (Donostia, Gipuzkoa, 1996ko apirilaren 9a - ) euskal aktore, antzezle eta modeloa da. Gros auzoan jaiotakoa da. ETB 1 telebista-kateko zenbait telesail ezagunetan hartu izan du parte, eta horietatik Go!azen telesailak eman dio ospe handiena.

## Filmografia

* Balbemendi (2006 – 2008). Pertsonaia: Peru Lizarraga.
* Goenkale (2012 – 2013). Pertsonaia: Xanet Lasa.
* Go!azen 3.0 (2016 – 2017). Pertsonaia: Mikel Galartza.
* Bago!az (2017). Gonbidatua.
* Burubero (2017). Gonbidatua.
* Go!azen 4.0 (2017 – 2018). Pertsonaia: Mikel Galartza.
* Datuak: Q31836976
# Marinópolis

Marinópolis Brasilgo udalerri bat da, São Pauloko estatuan kokatua. 2.150 biztanle ditu 77,827 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1648293
* Multimedia: Marinópolis / Q1648293
# Mario

Mario (japonieraz: マリオ, Mario, maɾi.o ahoskatua) Shigeru Miyamotok Nintendo enpresarako sortutako bideo-joko pertsonaia bat da. Bideo-jokoez gain telesail zein filmetan ere agertu da, eta Nintendoren ikur enblematikoa da, historiako bideo-joko pertsonaiarik ezagunenetako bat delarik gaur egun. Bere anaia Luigirekin batera, eta batzuetan bakarrik, hainbat jokotan agertu da historian zehar.
Hasiera batean Mario Jumpman deitu zuten ("salto gizona") eta Donkey Kong bideo-jokoan agertu zen 1981ean. 1983an izena aldatu zioten, Mario jarrita, Nintendok AEBn zuten bulegoaren jabearen omenez, Mario Segale.
Hasiera batean bi dimentsioko plataforma bideo-joko pertsonaia bazen ere, Super Mario Bros., Super Mario Land, Super Mario World, Super Mario Maker, Super Mario Run, eta; baina hiru dimentsioko hainbat joko ditu, adibidez Super Mario 64, Super Mario Sunshine, Super Mario Galaxy, Super Mario Odyssey, ea. Plataforma anitzetan agertu den beste joko batzuetako protagonista da ere, plataforma jolasak izan gabe: Mario Kart, Mario Party, Paper Mario edo Super Smash Bros. gisa.

## Kanpo estekak

* Datuak: Q12379
* Multimedia: Mario (character) / Q12379
# Mario Abdo Benítez

Mario Abdo Benítez (Asunción, Paraguai, 1971ko azaroaren 10a) paraguaitar enpresaburua eta politikaria da. 2018ko Paraguaiko hauteskunde orokorretan herrialdeko presidente hautatua izan zen. Aurretik, 2015 eta 2016 bitartean Paraguaiko Senatuko presidentea izan zen.
* Datuak: Q48136013
* Multimedia: Mario Abdo Benítez / Q48136013
# Mario Alberto Kempes

Mario Alberto Kempes (Bell Ville, Córdoba, 1954ko uztailaren 15a-) futbolari ohi argentinarra da, aurrelari moduan ibilitakoa eta "El Matador" ezizena ipini ziotena.
1978an Munduko Futbol Txapelketa irabazi zuen Argentinako futbol selekzio nazionalaren kide nabarmena izan zen. Selekzioarekin 43 partida jokatu eta 20 gol sartu zituen.

## Ibilbidea

* 1970-1973 Instituto de Córdoba 13 p (11 g)
* 1974-1976 Rosario Central 107 (86)
* 1977-1981 Valencia CF 143 (95)
* 1981-1982 River Plate 29 (15)
* 1982-1984 Valencia CF 42 (21)
* 1984-1986 Hércules 38 (10)
* 1986-1987 Vienna FC 20 (7)
* 1987-1990 VSE Sankt Pölten 96 (34)
* 1990-1992 Kremser SC 39 (7)
* 1995 Fernandez Vial 11 (5)

## Ikus, gainera

* FIFA 100
* Datuak: Q180649
* Multimedia: Mario Kempes / Q180649
# Mario Alberto Kempes estadioa

Mario Alberto Kempes estadioa, Argentinako Córdoba hirian dagoen futbol estadio bat da. Argentinako futbol selekzio nazionala, Club Atlético Talleres, Club Atlético Belgrano eta Racing de Córdoba taldearen jokalekua da.
1978ko maiatzaren 16ean inauguratu zen eta 57.000 ikusleentzako edukiera du.
* Datuak: Q1062157
* Multimedia: Estadio Córdoba / Q1062157
# Mario Andretti

Mario Gabriel Andretti (Montona, Italia, gaur egun Motovun, Kroazia, 1940ko otsailaren 28a) 1 Formulako automobil-gidari ohi estatubatuarra da.

## Biografia

1942an, Bigarren Mundu Gerra bete-betean zegoela, Lucca hirira joan zen bizitzera bere familiarekin, eta han hamahiru urterekin hasi zen auto-lasterketetan parte hartzen. 1955ean Andrettiren familiak Estatu Batuetara emigratu zuen, eta 1958az geroztik stockcars lasterketetan esku hartu zuen Andrettik. 1961ean egin zen auto-lasterketako gidari profesional. 1963rako irabaziak zituen ehun bat lasterketa, eta Indy Formulako Munduko txapeldun izan zen 1965, 1966 eta 1969 urteetan. 1965ean lehen aldiz parte hartu zuen lau urte geroago, 1969an, irabaziko zuen Indianapolisko 500 milietako lasterketan. 1967. urtean Daytonako 500 miliako stockcar lasterketa irabazi zuen, eta 1971n Daytonako 24 orduak eta Segringeko 12 orduak.
1970eko hamarkadan, 1 Formulako Munduko Txapelketetan murgildu zen buru-belarri. 1971n irabazi zituen bere lehen sari nagusiak, Kyalami eta Ontariokoak, eta 1978an, berriz, Munduko txapelketa. Gero Estatu Batuetako Indy Formulako lasterketetara itzuli eta 1984an maila honetako Munduko txapelketa irabazi zuen berriro. 1994an lasterketak utzi egin behar zituela adierazi arren, hurrengo bi urteetan Le Manseko 24 orduetan parte hartu zuen Michael, John eta Jeff semeekin. 2003an 500 miliako lasterketan parte hartzen saiatu zen arren, lasterketa-probetan istripua izan zuen eta lasterketak guztiz utzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q171312
* Multimedia: Mario Andretti / Q171312
# Mario Arana

Mario Arana Mendibil (Bilbo, 1884ko maiatzaren 24a- Madril, 1931ko martxoaren 22a) bizkaitar futbolari eta politikaria izan zen.
Aranaren aita Francisco Arana Lupardo industrial eta liberala izan zen, El Sitio elkarteko kidea eta Bilboko Udaleko zinegotzia 1883-85ean. Deustuko Unibertsitatean zuzenbidea ikasi eta, aita ez bezala, abertzale sutsua izan zen gaztetik.
1901eko irailaren 5ean, bera eta bere anaia nagusia, Amado, Athletic Clubek Café Garcíako bilera historikoan ofizialki ezarri zituen agiriak sinatu zituzten 33 bazkideen (kofundatzaileen) artean zeuden.
Haren biografoek diotenez, Mario Arana, nortasunez, Bilboko hizkeran “txirenea” deritzona izen zen. Arana Euzko JEL-Batza alderdikoa zen. 1915ean errege-izendapenaren bidez Bilboko alkate bihurtu zen, euskal nazionalismo hasiberriaren eta monarkiaren arteko hurbiltze-une batean. Izendapen hau Bilboko Batzorde Liberaleko lehendakari Federico Etxebarriak babestu zuen. Gregorio Balparda bezalako monarkiko, sozialista eta errepublikano, berriz, haserre bizian ziren. Bere agintaldian 1917ko Espainiako greba orokorra eta hirian 700 hildako utzi zituen Espainiako gripea gertatu ziren. Autonomiaren aldeko jarrerak erakusteagatik, Gobernadore Zibilak kargugabetu egin eta Gabino Orbe Usabanderasek ordezkatu zuen.

## Palmaresa

* Espainiako Futbol Errege Kopa: 1902, 1903 eta 1904

## Erreferentziak

* ↑ (Gaztelaniaz) «El Club Atleta de los Astilleros del Nervión (1889–1894) y el Athletic Club de Bilbao (1901-)» CIHEFE 2021-5-17.
* ↑ Bilbaopedia. Mario Arana Mendivil. .

## Kanpo estekak

* Datuak: Q108346787
# Marylandeko Unibertsitatea

Marylandeko Unibertsitatea Marylandeko unibertsitate sistema publikoko unibertsitaterik adierazgarriena da. College Park herrian dago, Prince George konderrian, Washington Hiritik gertu, Ameriketako Estatu Batuetan.
1856an sortua, unibertsitatea Maryland estatuko erakunde akademiko garrantzitsuena da, eta Greene's Guides (2001) giden egileen arabera, herrialdeko nabarmenenetakoa da. Bere egoerak leku pribilegiatua bihurtzen du; izan ere, hiriburu federaletik oso gertu egonik, unibertsitateko eta gobernu federaleko talde bateratuak sortu dira. Unibertsitateko zenbait kidek, besteak beste, Zientzia Fundazio Nazionala, Osasun Institutu Nazionalak, NASA, Defentsa Saila eta Segurtasun Agentzia Nazionala bezalako agentzien sorreran parte hartu dute. Amerikako Unibertsitateen Elkarteko kidea da.
2007ko ekitaldian, Marylandeko Unibertsitateak 1.000 milioi dolar baino gehiagoko aurrekontua zuen. Unibertsitateak ere 400 milioi dolar jaso zituen dohaintza pribatuen bidez.

## Erreferentziak

* ↑ Unibertsitatearen webgunea
* ↑ UM News

## Kanpo estekak

* Datuak: Q503415
* Multimedia: University of Maryland, College Park / Q503415
# Marylebone

Marylebone Westminster Hiriko auzo bat da, Londresko erdialdean. Batzuetan St. Marylebone idazten da (edo, arkaikoki, Mary-le-bone ).
Marylebone Londresko eremu batean dago, gutxi gorabehera Oxford Street hegoaldean, Marylebone Road-ek iparraldean, Edgware Road-ek mendebaldean eta Great Portland Street-ek ekialdean mugatzen dituena. Definizio zabalago batek eremu historikoa Marylebone Village izendatzen du eta aldameneko Regent's Park, Baker Street eta Marylebone Road-en berehala iparraldean dagoen eremua hartzen du, Marylebone Station, Dorset Square-ko Marylebone Cricket Club -en jatorrizko gunea eta Lisson Grove izenez ezagutzen den auzoa barne, St John's Wood-eko mugaraino. Great Portland kaletik ekialdeko eremua Cleveland kaleraino, 1940ko hamarkadatik Fitzrovia bezala ezagutzen dena, historikoki East Marylebone bezala hartzen da.
Gaur egun, inguru horretan mediku eta hortz-bulego asko daude, tradizionalki Harley kalean kontzentratzen direnak.

## Erreferentziak

* ↑ Marylebone Association
* ↑ John Bartholomew's Gazetteer of the British Isles(1887)

## Kanpo estekak

* Marylebone herria
* Hampstead and Marylebone G.E. Mittonen ( Project Gutenberg )
Description and history of St Marylebone. Wayback Machine. Encyclopædia Britannica Eleventh Edition
* The St Marylebone Society
* The Marylebone Association
* Marylebone Online
* Datuak: Q123634
* Multimedia: Marylebone / Q123634
# Maryna Aleksiiva

Maryna Antonivna Aleksiiva, ukraineraz Марина Антонівна Алексіїва, (Kharkiv, Kharkiveko oblasta (Ukraina), 2001eko maiatzaren 29a) igeriketan aritzen den kirolari ukrainiarra da. Bera bezala igeriketa sinkronizatuan, Ukrainako taldearekin, lehiatzen den Vladyslava Antonivna Aleksiiva-ren ahizpa bikia da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen Ukrainako taldearekin, ROCeko taldearen (urrezkoa) eta Txinakoaren (zilarrezkoa) atzetik sailkatuz. Hauek osatzen zuten Ukrainako taldea: Maryna Aleksiiva, Vladyslava Aleksiiva, Marta Fedina, Katerina Reznik, Anastasia Savtxuk, Alina Xinkarenko, Ksenia Sydorenko eta Jelizaveta Jakhno-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Igeriketa sinkronizatua, emakumeak taldeka |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Maryna Aleksyiva» olympedia.org 2021-10-28an begiratua. (Ingelesez)
* ↑ "Maryna Aleksyiva" Olympics.com 2021-10-29an begiratua
* ↑ Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q33133752
* Multimedia: Maryna Aleksiiva / Q33133752